Tumbul rayonu

Tumbul rayonu — 1920–1921-ci illərdə Naxçıvan SSR-in (Azərbaycan) inzibati ərazisinə daxil olmuş rayonlardan biri.

16 mart 1921-cü il tarixli bir sənədə görə Naxçıvan SSR-in Naxçıvan qəzasının tərkibinə daxil olan 3 rayondan biri olmuşdur.Кальбизада Э. Административно-территориальное деление Нахчывана в 20-ые гг. ХХ века (историко-географическое исследование) / Сборник материалов седьмой международной конференции молодых ученых и специалистов «Исторические документы и актуальные проблемы археографии, архивоведения и источниковедения, российской и всеобщей истории нового и новейшего времени» – «КЛИО-2017», Москва, 2017, с. 184-185

 Tərkibinə daxil olan inzibati vahidlər 
39 yaşayış məntəqəsini birləşdirən Tumbul rayonunun mərkəzi Tumbul kəndi idi. Bu rayona 4 qəsəbə 35 kənd daxil olmuşdur. Rayon ərazisində adı çəkilən Qaracakənd, Xaçaparaq, Qızıl-burun, Dərəşam, Baş-Başı, Volmuninskiy yaşayış məntəqələrinin bəziləri dağılmış, bəzilərinin əhalisi şəhər mərkəzlərinə və digər kəndlərə köçmüş, bəzilərinin isə adları dəyişdirilmişdir.Kəlbizadə E. XX əsrin 20-ci illərində Naxçıvan diyarının inzibati ərazi quruluşu (tarixi-coğrafi araşdırma) // AMEA Naxçıvan Bölməsinin “Xəbərlər”i, 2017, № 1, s. 160-172

Tədiqatlar göstərir ki, ruslar tərəfindən "Baş-başı" kimi qeydə alınmış ərazi Naxçıvanın yerli əhalisi tərəfindən Boz-başlı adlandırılmışdır.

1921-ci ildə Tumbul rayonunun ərazisində iki Təzəkənd adlı kənd qeydə alınmışdır. Müəyyən edilmişdir ki, bu kəndlərdən biri indiki Babək rayonunun Babək qəsəbəsidir. İkinci Təzəkənd isə Naxçıvan Muxtar Respublikası ərazisində XX əsrin 70-ci illərinə qədər mövcud olmuşdur. Bu kənd Yamxana kəndi ilə Abbasabad qalasının arasında yerləşmişdir.

XX əsrin 70-ci illərində Araz su anbarının tikintisi ilə əlaqədar olaraq bu kənd su anbarının altında qalmışdır.

 İstinadlar 

Kateqoriya:Naxçıvan ərazisinin tarixi-siyasi coğrafiyası
Kateqoriya:Naxçıvan Muxtar Sovet Sosialist Respublikası
Kateqoriya:Azərbaycan SSR-in rayonları
Kateqoriya:Azərbaycanın ləğv olunmuş rayonları